open-index/open-wikipedia-markdown huggingface dataset:
बएकदू पर्वत

[thumb|230px|अंतरिक्ष से ली गई बएकदू [ज्वालामुखी और उसके क्रेटर के कुछ भाग में स्थित 'तियान ची' नामक ज्वालामुखीय झील की तस्वीर]]
[thumb|230px|[उत्तर कोरिया और चीन की सरहद के नक़्शे पर बएकदू पर्वत]]
thumb|230px|सर्दियों में बर्फ़ से ढका बएकदू पर्वत और स्वर्ग झील (तियान ची)
**बएकदू पर्वत** (कोरियाई: 백두산, Baekdu-san), जिसे **चांगबाई पर्वत** (चीनी:
长白山, Changbai shan) या **बाईतोऊ** (Baitou) भी कहा जाता है, उत्तर कोरिया और चीन की सरहद पर स्थित एक २,७४४ मीटर ऊंचा ज्वालामुखी है। यह चांगबाई पर्वत शृंखला का सबसे ऊंचा शिखर है। यह पूरे कोरियाई प्रायद्वीप (पेनिन्सुला) का भी सबसे ऊंचा पहाड़ है। कोरिया के लोग इसे एक पवित्र पर्वत मानते हैं और इसे कोरिया का एक राष्ट्रीय चिह्न समझते हैं।

अनुमान लगाया जाता है कि यह ज्वालामुखी जब सन् ९६९ ईसवी के आसपास फटा तो इसपर एक ५ किमी चौड़ा और ८५० मीटर गहरा क्रेटर बन गया जिसके कुछ भाग में अब 'तियान ची' (天池, Heaven Lake, यानि 'स्वर्ग झील') नामक एक सुन्दर ज्वालामुखीय झील स्थित है। यह ज्वालामुखी अभी भी जीवित है और पिछली दफ़ा सन् १९०३ में फटा था। इसके भविष्य में फिर से फटने की सम्भावना है। यही पहाड़ इस क्षेत्र की तीन सबसे महत्वपूर्ण नदियों का स्रोत है: सोंगहुआ नदी, यालू नदी और तूमन नदी।

## नाम का अर्थ
'बएकदू-सान' (백두산) का अर्थ कोरियाई भाषा में 'सफ़ेद सिर वाला पहाड़' होता है। अंग्रेज़ी बोलने वाले ज्वालामुखी-विशेषज्ञों ने शुरू में जब यह नाम चीनी भावचित्रों में पढ़ा तो इसका उच्चारण ग़लती से 'बाईतोऊ' किया जो आज तक चला आ रहा है। इस पहाड़ को मान्छु भाषा में 'गोल्मिन शांग्गीयान अलिन' (Golmin Šanggiyan Alin) कहा जाता है, जिसका मतलब 'सफ़ेद पर्वत' है और अन्य भाषाओँ के नाम इसी से उत्पन्न हुए थे।

## मौसम
बएकदू पहाड़ पर मौसम तेज़ी से बदलता है और अचानक ख़राब हो सकता है। शिखर पर औसत तापमान −८.३ °सेंटीग्रेड रहता है हालांकि सर्दियों में −४८ °सेंटीग्रेड तक गिर सकता है। गर्मियों में जुलाई के महीने में औसत तापमान १० °सेंटीग्रेड होता है। साल में आठ महीने शिखर बर्फ़-ग्रस्त रहता है।

## इन्हें भी देखें
* ज्वालामुखीय झील
* चान्गबाई पर्वत
* यालू नदी
* तूमन नदी

## सन्दर्भ


श्रेणी:जीलिन
श्रेणी:चीन के पर्वत
श्रेणी:ज्वालामुखी
श्रेणी:मंचूरिया
श्रेणी:दो हज़ारी
तज़किरा

**तज़किरा** (फ़ारसी: ) भारतीय उपमहाद्वीप, ईरान और मध्य एशिया की बहुत-सी भाषाओँ में (जैसे कि उर्दू, फ़ारसी, उज़बेकी, पंजाबी) के साहित्य में किसी लेखक कि जीवनी को दर्शाने वाले उसकी कृतियों के एक संग्रह (यानि कुसुमावली) को कहते हैं। तज़किरे अधिकतर कवियों-शायरों के बनाए जाते हैं, हालांकि गद्य-लेखक का भी तज़किरा बनाना संभव है। कभी-कभी किसी व्यक्ति कि जीवनी या जीवन-सम्बन्धी कहानियों को भी 'तज़किरा' कह दिया जाता है। वैसे तो महत्वपूर्ण शायरों और अन्य व्यक्तियों पर हज़ारों तज़किरे लिखे जा चुके हैं लेकिन समीक्षकों ने आलोचना की है कि इनमें से बहुत से ऊट-पटांग ढंग से भी लिखे गए हैं जिनमें बिना तथ्य की अफ़वाहें शामिल हैं और कभी-कभी किसी और शायर के शेर ग़लती से शामिल कर लिए गए हैं।

## इन्हें भी देखें
* शायरी

## सन्दर्भ


श्रेणी:शायरी
श्रेणी:कविताएँ
श्रेणी:साहित्य
शूकर ज्वर

कृपया 'शूकर इन्फ्लूएंजा' से भ्रमित न हों। 

----

**शूकर ज्वर** (Classical swine fever / CSF) या **हॉग कॉलेरा** (hog cholera) एक अत्यन्त संक्रामक रोग है जो सूअरों तथा जंगली सूअरों को होता है।
## सन्दर्भ

## बाहरी कड़ियाँ
* CSF page of Pig Disease Information Centre (UK)
* CSF page of World Organisation for Animal Health
* European Commission Animal Health & Welfare on CSF
* The Institute of Virology (Hannover) Reference Laboratory for CSF
* Department for Environment Food and Rurual Affairs (UK) on CSF
* International Veterinary Training talks about CSF
* The USDA's APHIS on CSF
* The Pig Site talks about swine fevers
* Vetgate CSF notes & resources
* Animal viruses

श्रेणी:शूकर रोग
श्रेणी:पशु विषाणुकी
श्रेणी:पशुरोग
श्रेणी:पशुचिकित्सा
श्रेणी:पशुपालन
हैन्स एंडरसैग

**हैन्स एंडरसैग** (Hans Andersag) (1903-1956), जरमन रसायनज्ञ थे जिन्होने क्लोरोक्विन की खोज की।

इनका जन्म इटली में हुआ। इन्होंने बाल्यकाल में प्रारंभिक शिक्षा पाने के बाद म्यूनिख विश्वविद्यालय में अध्ययन प्रारंभ किया और सन्‌ 1928 ई. में रसायनविज्ञान की परीक्षा में उत्तीर्ण होकर उपाधि प्राप्त की। उस समय इनकी आयु केवल 25 वर्ष की थी। उसी वर्ष इन्होंने 'बायर कंपनी' को अपनी सेवाएँ आर्पित कीं और अनुसंधान की दिशा में दिन प्रति दिन प्रगति करते चले गए। इनकी विशेष रुचि मलेरिया नाशक पदार्थों का अनुसंधान करने में थी और इसी हेतु आये एग्माइनो क्विनोलीन्स वर्ग के विषमज्वारनाशक द्रव्य की शोथ करने में प्राणपण से लग गए तथा 1934 ई. में इन्हें सफलता भी प्राप्त हुई। आपने क्लोरोक्विन नामक औषधि का अविष्कार किया। जिससे ऊष्णकटिबंधी प्रदेशों में होनेवाले घातक मैलेरिया से पीड़ित करोड़ों मनुष्य को रोग से मुक्ति मिली और उनकी जीवनरक्षा हुई।

इसके अतिरिक्त इन्होंने रोमीबानाशक तथा एन्यूरीन नामक विटामिन बी1 की खोज और इनको तैयार करने में भी महत्वपूर्ण कार्य किया। इनका सबसे महत्वपूर्ण योगदान क्लोरोक्विन है।

श्रेणी:रसायनज्ञ
चिआन पर्वत

thumb|230px|चिआनशान का एक नज़ारा
**चिआन पर्वत शृंखला** (Qian Mountains) या **चिआन शान** (千山山脉, Qianshan) मंचूरिया क्षेत्र में चीन और उत्तर कोरिया की सरहद पर स्थित एक पर्वत शृंखला है जो चांगबाई पर्वत शृंखला की एक शाखा है। यह चीन के जीलिन प्रांत से शुरू होकर दक्षिण-पूर्व में लियाओनिंग प्रांत और लियाओदोंग प्रायद्वीप तक जाते हैं। यहाँ चीन की सरकार ने चिआनशान राष्ट्रीय उद्यान स्थापित किया है। 'चिआन' का अर्थ चीनी भाषा में 'हज़ार' और 'शान' का मतलब 'पर्वत' होता है, यानि 'चिआनशान' का मतलब 'हज़ार पहाड़' है। यह इलाक़ा घने वनों से ढका है और तंग राजवंश के ज़माने से ही एक धार्मिक महत्व का स्थल रहा है जहाँ मैत्रेय बुद्ध के मंदिर और पगोडा बने हुए हैं।

## इन्हें भी देखें
* चांगबाई पर्वत
* मंचूरिया
* जीलिन प्रान्त
* लियाओनिंग प्रान्त

## सन्दर्भ


श्रेणी:जीलिन
श्रेणी:मंचूरिया
श्रेणी:चीन की पर्वतमालाएँ
श्रेणी:उत्तर कोरिया की पर्वतमालाएँ
कटरा गुलाब सिंह

**कटरा गुलाब सिंह** (Katra Gulab Singh) भारत के उत्तर प्रदेश राज्य के प्रतापगढ़ ज़िले में स्थित एक नगर है। यह बकुलाही नदी के किनारे बसा हुआ है।

## नामोत्पत्ति
नगर का नाम बाबू गुलाब सिंह पर रखा गया था, जो तरौल (तारागढ़) के तालुकदार थे और सन् 1857 के प्रथम भारतीय स्वतंत्रता संग्राम के एक सेनानी थे।

## इन्हें भी देखें
* बाबू गुलाब सिंह
* प्रतापगढ़ ज़िला, उत्तर प्रदेश
* श्री भयहरणनाथ मन्दिर

## सन्दर्भ

श्रेणी:प्रतापगढ़ ज़िला, उत्तर प्रदेश
श्रेणी:उत्तर प्रदेश के नगर
श्रेणी:प्रतापगढ़ ज़िले, उत्तर प्रदेश के नगर
तरला दलाल

**तरला दलाल** (जन्म: 1936–6 नवम्बर 2013) भारत की एक प्रख्यात भोजन लेखिका व रसोइया थीं। इन्होंने खाना पकाने के कई कार्यक्रमों जैसे *तरला दलाल शो* व *कुक इट अप विद् तरला दलाल* की मेज़बान की थी। हालांकि यह कई प्रकार के व्यंजनों और स्वस्थ खाना पकाने की विधियों के बारे में लिखती थीं, परन्तु भारतीय व्यंजनों, विशेष रूप से गुजराती व्यंजनों में इनकी विशेषज्ञता थी। वर्ष 2007 में इन्हें भारत सरकार द्वारा पद्म श्री से सम्मानित किया गया था। 6 नवम्बर 2013 को दिल का दौरा पड़ने से इनका निधन हो गया था।

## प्रारंभिक जीवन
वर्तमान समय के महाराष्ट्र राज्य के पुणे शहर में जन्मी व पली-बढ़ी, तरला का विवाह नवीन दलाल से हुआ और शादी के बाद यह बंबई (अब मुंबई) चली गईं।

## परिवार
दलाल और इनके पति, जिनका वर्ष 2005 में देहांत हों गया था, के तीन बच्चें हैं। 2005 से यह दक्षिण मुंबई के नेपियन सी रोड पर स्थित अपार्टमेंट में रहती थीं।

## सन्दर्भ

## बाहरी कड़ियाँ
*तरला दलाल : हिन्दी रेसिपी (ब्यंजन)

श्रेणी:२०१३ में निधन
श्रेणी:1936 में जन्मे लोग
श्रेणी:पद्मश्री,2007
श्रेणी:मुंबई के लोग
श्रेणी:गुजराती लोग
श्रेणी:भारतीय खानसामा
बुल्ले शाह

**बुल्ले शाह** (ਬੁੱਲ੍ਹੇ ਸ਼ਾਹ, , जन्म नाम **अब्दुल्ला शाह**) (जन्म 1680), जिन्हें **बुल्ला शाह** भी कहा जाता है, एक पंजाबी सूफ़ी संत एवं कवि थे। उनकी मृत्यु 1757 से 1759 के बीच वर्तमान पाकिस्तान में स्थित शहर क़सूर में हुई थी उनकी कविताओं को *काफ़ियाँ* कहा जाता है।

## जन्म
उनका जन्म सन् 1680 में हुआ था। उनके जन्मस्थान के बारे में इतिहासकारों की दो राय हैं। सभी का मानना है कि बुल्ले शाह के माता-पिता पुश्तैनी रूप से वर्तमान पाकिस्तान में स्थित बहावलपुर राज्य के "उच्च गिलानियाँ" नामक गाँव से थे, जहाँ से वे किसी कारण से मलकवाल गाँव (ज़िला मुलतान) गए। मालकवल में पाँडोके नामक गाँव के मालिक अपने गाँव की मस्जिद के लिये मौलवी ढूँढते आए। इस कार्य के लिये उन्होंने बुल्ले शाह के पिता शाह मुहम्मद दरवेश को चुना और बुल्ले शाह के माता-पिता पाँडोके (वर्तमान नाम पाँडोके भट्टीयाँ) चले गए। कुछ इतिहासकारों का मानना है कि बुल्ले शाह का जन्म पाँडोके में हुआ था और कुछ का मानना है कि उनका जन्म उच्च गिलानियाँ में हुआ था और उन्होंने अपने जीवन के पहले छः महीने वहीं बिताए थे।

बुल्ले शाह के दादा सय्यद अब्दुर रज्ज़ाक़ थे और वे सय्यद जलाल-उद-दीन बुख़ारी के वंशज थे। सय्यद जलाल-उद-दीन बुख़ारी बुल्ले शाह के जन्म से तीन सौ साल पहले सुर्ख़ बुख़ारा नामक जगह से आकर मुलतान में बसे थे। बुल्ले शाह [मुहम्मद] साहब की पुत्री [फ़ातिमा के वंशजों में से थे।

## जीवन
बुल्ले शाह का असली नाम अब्दुल्ला शाह था। उन्होंने शुरुआती शिक्षा अपने पिता से ग्रहण की थी और उच्च शिक्षा क़सूर में ख़्वाजा ग़ुलाम मुर्तज़ा से ली थी। पंजाबी कवि वारिस शाह ने भी ख़्वाजा ग़ुलाम मुर्तज़ा से ही शिक्षा ली थी। उनके सूफ़ी गुरु इनायत शाह थे। बुल्ले शाह की मृत्यु 1757 से 1759 के बीच क़सूर में हुई थी। बुल्ले शाह के बहुत से परिवार जनों ने उनका शाह इनायत का चेला बनने का विरोध किया था क्योंकि बुल्ले शाह का परिवार पैग़म्बर मुहम्मद का वंशज होने की वजह से ऊँची सैय्यद जात का था जबकि शाह इनायत जात से आराइन थे, जिन्हें निचली जात माना जाता था। लेकिन बुल्ले शाह इस विरोध के बावजूद शाह इनायत से जुड़े रहे और अपनी एक कविता में उन्होंने कहा:

## रचनात्मक कार्य
बुल्ले शाह ने पंजाबी में कविताएँ लिखीं जिन्हें "काफ़ियाँ" कहा जाता है। काफ़ियों में उन्होंने "बुल्ले शाह" तख़ल्लुस का प्रयोग किया है।

## संस्कृति पर प्रभाव
* 2007 में इनके देहांत की 250वीं वर्षगाँठ मनाने के लिये क़सूर शहर में एक लाख से अधिक लोग एकत्रित हुए थे।

सैकड़ों वर्ष बीतने के बाद भी बाबा बुल्ले शाह की रचनाएँ अमर बनी हुई हैं। आधुनिक समय के कई कलाकारों ने कई आधुनिक रूपों में भी उनकी रचनाओं को प्रस्तुत किया है, जिनमें से कुछ हैं:
* बुल्ले शाह की कविता "बुल्ला की जाना" को रब्बी शेरगिल ने एक रॉक गाने के तौर पर गाया।
* इनकी कविता का प्रयोग पाकिस्तानी फ़िल्म "ख़ुदा के लिये" के गाने "बन्दया हो" में किया गया था।
* इनकी कविता का प्रयोग बॉलीवुड फ़िल्म रॉकस्टार के गाने "कतया करूँ" में किया गया था।
* फ़िल्म दिल से के गाने "छइयाँ छइयाँ" के बोल इनकी काफ़ी "तेरे इश्क नचाया कर थैया थैया" पर आधारित थे।

## बाहरी कड़ियाँ
* यू-ट्यूब पर 'बुल्ले नूँ समझावन आँईयाँ' का गाना
* बाबा बुल्ले शाह का संपूर्ण काव्य
* बाबा बुल्ले शाह कौन थे

## विस्तृत पाठन
* 
* 

## सन्दर्भ

श्रेणी:पंजाबी कवि
श्रेणी:सूफ़ी कवि
श्रेणी:सूफ़ी संत
हिस्टीरिया

**हिस्टीरिया** (Hysteria) की कोई निश्चित परिभाषा नहीं है। बहुधा ऐसा कहा जाता है, हिस्टीरिया अवचेतन अभिप्रेरणा का परिणाम है। अवचेतन अंतर्द्वंद्र से चिंता उत्पन्न होती है और यह चिंता विभिन्न शारीरिक, शरीरक्रिया संबंधी एवं मनोवैज्ञानिक लक्षणों में परिवर्तित हो जाती है। रोगलक्षण में बह्य लाक्षणिक अभिव्यक्ति पाई जाती है। तनाव से छुटकारा पाने का हिस्टीरिया एक साधन भी हो सकता है। उदाहरणार्थ, अपनी विकलांग सास की अनिश्चित काल की सेवा से तंग किसी महिला के दाहिने हाथ में पक्षाघात संभव है।

अधिक विकसित एवं शिक्षित राष्ट्रों में हिस्टीरिया कम पाया जाता है। हिस्टीरिया भावात्मक रूप से अपरिपक्व एवं संवेदनशील, प्रारंभिक बाल्यकाल से किसी भी आयु के, पुरुषों या महिलाओं में पाया जाता है। दुर्लालित एवं आवश्यकता से अधिक संरक्षित बच्चे इसके अच्छे शिकार होते हैं। किसी दु:खद घटना अथवा तनाव के कारण दौरे पड़ सकते हैं।

## लक्षण
रोग के लक्षण बड़े विस्तृत हैं। एक या एक से अधिक अंगों के पक्षाघात के साथ बहुधा पूर्ण संवेदनक्षीणता, जिसमें सुई अथवा चाकू से चुभाने की अनुभूति न हो, हो सकती है। अन्य लक्षणों में शरीर में अस्पष्ट ऐंठन (हिस्टीरिकल फिट) या शरीर के किसी अंग में ऐंठन, थरथराहट, बोलने की शक्ति का नष्ट होना, निगलने तथा श्वास लेते समय दम घुटना, गले या आमशय में 'गोला' बनता, बहरापन, हँसने या चिल्लाने का दौरा आदि है। रोग के लक्षण एकाएक प्रकट या लुप्त हो सकते है पर कभी कभी लगातार सप्ताहों अथवा महीनों तक दौरे बने रह सकते हैं। युद्धकाल में ऐसे रोगी भी पाए गए जो कुछ समय के लिए अथवा जीवनपर्यंत अपने को भुल गए हैं।

## उपचार
हिस्टीरिया का उपचार संवेदनात्मक व्यवहार, पारिवारिक समायोजन, शामक औषधियों का सेवन, सांत्वना, बहलाने, तथा पुन शिक्षण से किया जाता है। समय समय पर पक्षाघातित अंगों के उपचार हेतु शामक औषधियों तथा विद्युत्‌ उद्दीपनों की भी सहायता ली जाती है। रोग का पुनरावर्तन प्राय: होता रहता है।

## इन्हें भी देखें उपचार के साथ साथ रोगी को प्यार की काफ़ी जरूरत होती हैं और उन्हें हमेशा ये फील करवाते रहें की आप पहले से ठीक होने लगे हैं।
* उन्माद
* स्त्री हिस्टीरिया (Female Hysteria)

## बाहरी कड़ियाँ
* हिस्टीरिया
* Is Hysteria Real? Brain Images Say Yes at the द न्यूयॉर्क टाइम्स.
* The H-Word, Guardian Unlimited, 2002-09-02

श्रेणी:डर
श्रेणी:मनोविज्ञान का इतिहास
करण त्रिवेदी

**करण त्रिवेदी** भारतीय टेलीविजन और थिएटर कलाकार हैं। जो हिंदी और गुजराती बोलते हैं । वह अभिनेत्री अमी त्रिवेदीके छोटे भाई हैं। वह कार्टून के लिए आवाज देते है व टेलिविजन और थियेटर मे डबिंग भूमिकाओं को एक दशक से अधिक समय से कर रहे हैं।
वह हिंदी और गुजरती डबिंग किरदार भारतीय और विदेशी कार्टून में पिछले लगभग दस  सालो से कर रहे हैं । उन्हें मुख्य रूप से जाना जाता है उनके हैरी पॉटर फिल्म में किये गए उनके डबिंग संवाद  कार्य के लिए जो उन्होंने हैरी पॉटर की भूमिका निभा रहे कलाकार डैनियल रैडक्लिफ के लिए  किया । उन्होंने ये डबिंग संवाद  कार्य हैरी पॉटर श्रृंखला की दूसरी फिल्म से ले कर पांचवी फिल्म तक किया ।
उन्हें ये डबिंग संवाद  कार्य हैरी पॉटर फिल्म श्रृंखला की पहली फिल्म भारत में रिलीज़ होने के बाद उनकी बड़ी बहन अमी त्रिवेदी से मिला था । उनके प्रशंसको के अनुशार हैरी पॉटर फिल्म में किया गया डबिंग संवाद  कार्य उनके द्वारा  किये गए संवाद कार्यों में सबसे श्रेष्ठ है ।
## डबिंग रोल्स
### लाइव एक्शन फिल्में

## बाहरी कड़ियाँ
* 

श्रेणी:भारतीय पुरुष आवाज अभिनेताओं
श्रेणी:हिन्दी अभिनेता
श्रेणी:अभिनेता
श्रेणी:1984 में जन्मे लोग
श्रेणी:जीवित लोग
सहवाजपुर

## सहवाजपुर
यह मुज्फ्फरपुर का एक छोटा शहर है। जीसका नाम सहवाजपुर है। यहा सभी धर्म के लोग रहते हैं। यहाँ के जीला पार्सद भोला शाह है और मुखिया राजेश सिंह है। 
 क्रिकेट में सहवाजपुर टीम का कैप्टन मृदुल कुमार है और उप कैप्टन रणवीर राइडर है।

  मृदुल कुमार                रणवीर राइडर
एडगर राइस बरोज

**एडगर राइस बरोज** (, १ सितंबर १८७५ - १९ मार्च १९५०) एक अमरीकी उपन्यासकार थे जो अपने जंगली हीरो टार्ज़न और मंगल के रोमांचकारी जॉन कार्टर के निर्माण के लिए मशहूर है।

श्रेणी:निधन वर्ष अनुपलब्ध
संक्रामक गर्भपात

**संक्रामक गर्भपात** या ब्रूसेलोसिस (Brucellosis) एक अत्यन्त संक्रामक पशुजन्यरोग है। इसे क्रिमियाई ज्वर, माल्टा ज्वर तथा बैंग का रोग आदि कई नामों से जाना जाता है। यह रोग पूरे संसार में होता है। यह मानवों, पालतू पशुओं तथा वन के पशुओं को होता है। यह ब्रूसेला एबोर्टस (Brucella abortus), ब्रूसेला मेलिटेंसिस (B. melitensis), ब्रूसेला सुइस (B. suis), ब्रूसेला ओविस (B. ovis) और ब्रूसेला कनिस (B. canis) द्वारा फैलता है। 

जब पशु चारे के साथ इन जीवाणुओं को अपने आहारनाल में लेते हैं तो यह रोग पशुओं को लगता है। इसके अलावा आंख और नाक की श्लेष्मा (mucosa) द्वारा भी पशु इससे ग्रसित हो सकता है। यदि संक्रमित पशु के वीर्य से किसी पशु का कृत्रिम गर्भाधान किया जाय तो भी उसे यह रोग लग जाता है।

किसी गाय आदि पशु को इस रोग से गर्भपात होने पर इसके कारण दूसरे पशुओं या स्त्रियों को भी यह रोग लगने की बहुत सम्भावना रहती है। ये परजीवी संक्रमित गायों के दूध में भी होते हैं। 

## रोग की पहचान
जब गाय आदि किसी पशु का गर्भपात हो तो ब्रूसेलोसिस की शंका होती है। किन्तु जीवाणु-परीक्षण द्वारा ही इसका पक्का निर्णय होता है। 

## रोकथाम
इस रोग से संक्रमित पदार्थों की पूरी सफाई से हंदिळ करने तथा सभी पशुओं को टीका लगाना ही इसका उपचार है।

## बाहरी कड़ियाँ
* [Brucellosis information from [KIT Biomedical research] ]
* Brucella and Brucellosis | Medchrome
* Brucella genomes and related information at PATRIC, a Bioinformatics Resource Center funded by NIAID
* Prevention about Brucellosis from Center for Disease Control
*  – re high rate of brucellosis in humans in ancient Pompeii
* Brucellosis, factsheet from European Centre for Disease Prevention and Control
* 
* ''Brucellosis in Dogs'' from The Pet Health Library
* Brucella Bioinformatics Portal
* Brucellosis Fact Sheet

श्रेणी:पशुरोग
कृमिहरण

किसी पशु को पेट के कीड़े मारने वाली दवा खिलाना **कृमिहरण** (Deworming) कहलाता है।

 *बछड़े का कृमिहरण(Deworming) 1सप्ताह की आयु से किया जाना चाहिए।* Raj Patel...Rj

## बाहरी कड़ियाँ
* What you should know about internal parasites in cats and dogs from AVMA.org
* Wage war on equine parasites
* Internal parasites in beef and dairy cattle
* Goat parasite control requires more than cattle protocols
* Camelid intestinal parasite control program
* Sheep health and disease

श्रेणी:Veterinary procedures
पराठे वाली गली

[thumb|१९०px|right|'''पराठे''' वाली गली जो कि प्रसिद्ध है सिर्फ [परांठा के लिये Dec 2006.]]

**पराठे** वाली गली य़ा गली पराठे वाली, एक सकरी गली चाँदनी चौक नामक प्रसिद्ध बाज़ार मे जो की दिल्ली में स्थित है। वहां काफी पुरानी पराठे बनाने वाली दुकाने हैं। यह एक भारतीय रोटी का विशिष्ट रूप है। यह व्यंजन उत्तर भारत में जितना लोकप्रिय है, लगभग उतना ही दक्षिण भारत में भी है, बस मूल फर्क ये है, कि जहां उत्तर में आटे का बनता है, वहीं दक्षिण में मैदे का बनता है। माना जाता है यहाँ के दुकानदार मुगलों के समय से पराठे बेच रहे हैं।

## इतिहास
इतिहास के अनुसार सन १६५० में मुगल के बादशाह शाहजहाँ ने लाल किले कि स्थापना कि तभी चांदनी चौक भी बनवाया गया। पुराने समये मे ये चाँदी के बर्तनो के लिये प्रसिद्ध रह चुकी है। पराठे कि दुकाने यहाँ सन १८७० मे लाई गयी। यहा का जायका विश्व मे प्रसिद्ध है। हालांकि मुम्बई मे एक भोजनालय है जो कि सिर्फ पराठे बेचता है और अमेरिका का एक मेला नामक भोजनालय दिल्ली की इस प्रसिद्ध गली के माहौल की प्रतिलिपि बनाने की कोशिश की। 

सन १९६० मे यहाँ करीब २० दुकानें थी (सभी एक ही परिवार के लोग थे) अब सिर्फ ३ ही दुकानें रह गयी हैं: पं॰ कन्हैयालाल दुर्गा प्रसाद दीक्षित (१८७५ estd), पं॰ दयानंद शिव चरण (१८८२ estd), पं॰ बाबूराम देवी दयाल पराठे वाले (१८८६ estd)। १९११ से, इस क्षेत्र को छोटा दरीबा या दरीबा कलां के रूप में जाना जाता है। 

आजादी के बाद के वर्षों में, जवाहरलाल नेहरू, इंदिरा गांधी और विजया लक्ष्मी पंडित इस गली में उनके पराठे खाने के लिए आया करते था। "पंडित दयानंद शिव चरण" दुकान गर्व से नेहरू परिवार की तस्वीर दिखाता है। स्वर्गीय जयप्रकाश नारायण उनके एक नियमित आगंतुक थे।

## भोजन
यहाँ पुराने जमाने कि तर्ज पर पारंपरिक रूप से भोजन पकाया जाता है जो कि शुद्ध शाकाहारी होता है और उसमे प्याज या लहसुन शामिल नहीं होता है। ऐसा इसलिये है क्योंकि इन दुकानों के मालिक ब्राह्मण हैं और पारंपरिक रूप से ग्राहकों के पड़ोस में जैन रहते थे। यहा पर विभिन्न किस्मों के काजू परांठा, बादाम परांठा, मटर परांठा, मिक्स परांठा, रबड़ी परांठा, खोया परांठा, गोभी परांठा, परत परांठा परोसे जाते हैं। परांठा आम तौर पर मीठी इमली की चटनी, पुदीना की चटनी, अचार और मिश्रित सब्जी, पनीर की सब्जी, आलू और मेथी की सब्जी और कद्दू की सब्जी (सीताफल) के साथ परोसा जाता है।

## पेय
आमतौर पर यहां लोग पराठे के साथ लस्सी का उपयोग करते हैं। इस जगह की एक विशेष बात यह है कि, लस्सी परंपरागत तरीके में एक मिट्टी के कुल्हड़ में परोसी जाती है।

## References


श्रेणी:दिल्ली का खाना
श्रेणी:दिल्ली के दर्शनीय स्थल
श्रेणी:दिल्ली में सड़कें
आखलौर

**आखलौर** भारतीय राज्य उत्तर प्रदेश के मुज़फ्फरनगर जिले की सदर तहसील में स्थित एक गाँव है। इस स्थान में अखिलेश्वर महादेव मन्दिर है, यह मन्दिर बेहद प्राचीन है, स्थापत्य शैली के आधार पर इस मन्दिर की तिथि 12 वीं 13 वीं शताब्दी निर्धारित किया जा सकता है। स्थानीय मान्यता के अनुसार अखिलेश्वर महादेव के नाम से ही इस स्थान का नाम आखलौर पड़ा है। इस मन्दिर में असंख्य श्रद्धालु सावन माह में अखिलेश्वर महादेव को अभिषेक करते हैं और सावन माह के दौरान मन्दिर में श्रद्धालुओं का तांता लगा रहता है।

## जनसंख्या
वर्ष 2011 के जनगणना आँकड़ों के अनुसार यहाँ की कुल जनसंख्या 2,737 थी जिसमें 1,442 पुरुष और 1,295 महिलायें थीं। आकेली में साक्षरता दर 74.25% है जो उत्तर प्रदेश राज्य की औसत साक्षरता 67.68% से कम है। यहाँ मानव लिंगानुपात 898 है जो उत्तर प्रदेश के औसत 912 से अधिक है; 6 वर्ष से कम आयु वर्ग में लिंगानुपात 782 दर्ज किया गया था।

## सन्दर्भ

श्रेणी:उत्तर प्रदेश के गाँव
चिंगहई झील

thumb|230px|अंतरिक्ष से कोको नूर (उर्फ़ चिंगहई झील)
thumb|230px|झील पर एक परिंदों वाला द्वीप
**चिंगहई झील** (चीनी भाषा:
青海湖, Qinghai), **कोको नूर** या **कूकूनोर** (मंगोल: Кукунор, Koko Nur) चीन के चिंगहई प्रान्त में स्थित एक खारे पानी की झील है जो चीन की सबसे बड़ी झील भी है। मंगोल भाषा में 'कोको नूर' का मतलब 'नीली झील' होता है और चीनी भाषा में 'चिंग हई' का अर्थ भी यही है, हालांकि इस झील का मूल नाम मंगोल-भाषा वाला ही था। चिंगहई झील चिंगहई की राजधानी शिनिंग से १०० किमी पश्चिम में तिब्बत के पठार पर ३,२०५ मीटर (१०,५१५ फ़ुट) की ऊँचाई पर एक द्रोणी में स्थित है। तिब्बती लोग इस क्षेत्र को आमदो (ཨ༌མདོ, Amdo) बुलाते हैं।

२३ नदियाँ और झरने अपना पानी इस झील में ख़ाली करते हैं, लेकिन इनमें से अधिकतर मौसमी हैं (यानि इनमें पानी साल के केवल कुछ महीनों ही रहता है)। झील का अकार बीसवीं सदी में घटता रहता था लेकिन सन् २००४ के बाद से बढ़ा है। २००४ में इसका क्षेत्रफल ४,१८६ किमी२ था जो २००७ में फैलकर ४,४८९ किमी२ हो गया। तीर्थयात्री कभी-कभी इस झील की परिक्रमा करते हैं, जिसमें घोड़े पर ८ से १८ दिन और पैदल १५ से २३ दिन लग जाते हैं।

## महादेव द्वीप
चिंगहई झील के पश्चिमी भाग में 'झील का ह्रदय महादेव' (तिब्बती में 'म्त्शो स्न्यिन्ग म हा दे वा', mTsho snying Ma hā de wa) एक द्वीप है जिसपर कुछ मंदिर और मठ बने हुए हैं। परम्परानुसार इस द्वीप को पहुँचने के लिए किसी नाव का इस्तेमाल नहीं किया जाता था। गर्मियों में इस द्वीप पर रहने वाले इसे छोड़कर नहीं जाते थे और मुख्यभूमि से कोई इसपर आता नहीं था। सर्दियों में झील पर बर्फ़ की मोटी तह जमने पर ही लोग पैदल इस द्वीप से आया-जाया करते थे।

## अन्य द्वीप
झील के पश्चिमोत्तरी हिस्से में चिड़ियों से भरपूर दो द्वीप हैं, जिनके नाम दानदाओ द्वीप (Dandao Island), यानि 'अण्डों का द्वीप' और हाइशिपि द्वीप (Haixipi Island), यानि 'जलकौवों का द्वीप' हैं। हाइशिपि द्वीप दानदाओ द्वीप से चार गुना बड़ा है।

## इन्हें भी देखें
* चिंगहई प्रान्त
* मंगोल भाषा

## सन्दर्भ


श्रेणी:चीन की झीलें
श्रेणी:चिंगहई
जालना - नगरसोल शटल

**जालना-नगरसोल शटल** सेवा भारतीय रेलवे की दक्षिण मध्य रेलवे की नई शटल सेवा है जो जालना जिला व नगरसोल को जोड़ती है। इसका शुभारंभ १७ मार्च २०१२ को जालना के खासदार रावसाहेब दानवे ने सुबह १०:३५ को किया गया। यह रेल जालना से शुरू होकर औरंगाबाद से होते हुए नगरसोल जाती है।

## विशेषताएँ
इस शटल में आठ डब्बे है जिनमे दो पावर कार है वह छः सामान्य डब्बे है। इसकी कुल आसनक्षमता २,२४० है। यह जालना से नगरसोल की यात्रा ३ घंटे ४५ मिनट में पुरी करेगी व नगरसोल से जालना की वापसी यात्रा के लिए इसे चार घंटे लगेंगे। यह शटल एक्सप्रेस जालना से सप्ताह के छः दिन सुबह ५:३० को निकलती है औरंगाबाद में यह ७:१० को व अंततः नगरसोल में १०:३० बजे पहुँचती है। वापसी की यात्रा यह नगरसोल से शाम में ६:१५ से शुरू करती है औरंगाबाद में यह ९:१५ व अंततः जालना में यह १०:१५ को पहुँचती है। इसमें आगे चलकर दो महिला डिब्बे जोड़ने की भी योजना है।

## सन्दर्भ
क्रा-दाई भाषाएँ

**क्रा-दाई भाषाएँ** (Kra–Dai languages), जिन्हें **ताई-कादाई** (Tai-Kadai), **दाई** और **कादाई** भी कहा जाता है, पूर्वोत्तर भारत, दक्षिण चीन और दक्षिण-पूर्वी एशिया में बोली जाने वाली सुरभेदी भाषाओं का एक समूह है। इनमें थाई भाषा (थाईलैंड की राष्ट्रभाषा) और लाओ भाषा (लाओस की राष्ट्रभाषा) शामिल है। दुनिया भर में लगभग १० करोड़ लोग क्रा-दाई भाषाएँ बोलते हैं। ऍथनोलॉग भाषा-सूची के मुताबिक़ विश्व में ९२ क्रा-दाई भाषाएँ बोली जाती हैं जिनमें से ७६ इस भाषा-परिवार की काम-ताई (Kam-Tai) शाखा की सदस्य हैं। दक्षिण-पूर्वी चीन के गुइझोऊ और हाइनान प्रान्तों में इन भाषाओं की सबसे ज़्यादा विविधता मिलती है, जिस से भाषावैज्ञानिकों का अनुमान है कि शायद वही इस भाषा-परिवार की गृह-भूमि है जहाँ से यह आसपास के अन्य इलाक़ों में फैली।

## इन्हें भी देखें
* थाई भाषा
* लाओ भाषा

## सन्दर्भ


श्रेणी:भाषा-परिवार
*
श्रेणी:सुरभेदी भाषाएँ
कॉर्नी कैल सेतु

**कॉर्नी कैल सेतु** () स्लोवेनिया का सबसे लम्बा और ऊँचा सेतु है। यह ए-वन मोटरमार्ग पर ओस्प घाटी के ऊपर स्थित है, जो कोपर से लगभग २० किलोमीटर पूर्व में है। स्लोवेनियाई भाषा में इसका अर्थ है "काला दर्रा"। यह सेतु स्लोवेनिया की दूसरी सबसे ऊँची इमारत भी है।

यह सेतु १,०६५ मीटर (१.०६५ किमी) लम्बा है और ११ खम्बों पर टिका हुआ है, जिसमें सबसे ऊँचा ८७.५ मीटर है। इसका निर्माण कार्य २००१ में आरम्भ हुआ था और इसे यातायात के लिए २३ सितम्बर २००४ को खोला गया था। जब यह मई २००४ में लगभग पूरा हो चुका था, तब इसने जिरो दि'इतालिया दौड़ के लिए भी मंच का भी काम किया था।

## चित्र दीर्घा


## सन्दर्भ

श्रेणी:स्लोवेनिया के सेतु
श्रेणी:स्लोवेनिया में सड़क परिवहन
कटुकी

अंगूठाकार|Helleborus niger
**कटुकी** (black hellebore, वैज्ञानिक नाम: *Helleborus niger*, हेलेबोरस नाइजर) एक बड़ी जड़ वाली कन्द है। इसके पत्ते अण्डे की तरह गोल होते हैं। फूल नीले रंग के गुच्छों में होते है। सफेद, मायल और काली होती है। स्वाद में कडुवी होती है। इसे संस्कृत में 'कट्वी', 'कटुका' या 'तिक्ता' कहते हैं। कुटकी दो प्रकार की होती है- काली और पीली। यह एक विषैला पौधा है। कटुकी रैनंकुलेसीए नामक जीववैज्ञानिक कुल का सदस्य है।

## इन्हें भी देखें
* कुटकी (little millet)

## बाहरी कड़ियाँ
* कुटकी की आर्गनिक जैविक खेती
* The poetical works of Abraham Cowley: Helleborus niger or, christmas flower.
* The British flora medica; or, History of the medicinal plants of Great Britain, by B.H. Barton and T. Castle

## सन्दर्भ

श्रेणी:रैनंकुलेसीए
श्रेणी:पौधे
कलमी शाक

300px|right|thumb|कलमी की पत्तियाँ और पुष्प

**कलमी शाक** (Ipomoea aquatica - ईपोमोएआ आक्वातीका) एक लता है जो अर्धजलीय उष्णकटिबंधीय क्षेत्रों में उगती है। इसको पत्तेदार सब्जी के रूप में प्रयोग किया जाता है। इसको 'करेमू', 'करमी', 'केरमुआ', 'नारी' और 'नाली' भी कहते हैं।

यह लता जल के ऊपर या नम भूमि पर पैदा होकर पसरती है। इसकी लता २-३ मीटर या इससे भी बहुत बड़ी होती है। तना खोखला होता है। तथा तने में ग्रंथियाँ होती हैं जहाँ से जड़ निकलकर नया पौधा भी बनता है । इसकी लता को तोड़-तोड़कर आर्द्र भूमि में गाड़ देने से या जल में फेंक देने से नवीन पौधा तैयार हो जाता है । 

## अन्य भाषाओं में नाम
संस्कृत -- कलम्ब, शाकनाड़िका शतपर्वा, कलम्बी

मराठी -- नालीची भाजी, कलम्बी भाजी

बंगाली -- कोलमीशाक

लैटिन -- इपोमिया एक्वाटिका

Santali -- Kuṛmbi aṛaḱ

Bhojpuri -- Kerumi Bhaaji

## बाहरी कड़ियाँ
* Germplasm Resources Information Network: ''Ipomoea aquatica''
* Water spinach nutritional information from Kasetsart University
* Photo of heart-shaped variety
* Aquatic, Wetland and Invasive Plant Particulars and Photographs
* USDA Noxious Weed Regulations (Possession in USA requires permit)
* Species Profile- Water Spinach (''Ipomoea aquatica''), National Invasive Species Information Center, United States National Agricultural Library. Lists general information and resources for Water Spinach.
* ''Helminths and Helminthiosis of Pigs in the Mekong Delta Vietnam with Special Reference to Ascariosis and Fasciolopsis buski Infection''

श्रेणी:खाद्य पादप
श्रेणी:पत्तेदार सब्जी
पोम्पी

**पोम्पी** नूतन कॉमिक्स का एक मजेदार चरित्र था। पोम्पी एक बिलौटा था जिसकी कहानियाँ कुछ हद तक आपको डायमंड कॉमिक्स के पलटू की याद दिला देंगी. जानवर होते हुए भी वह इंसानों की भाषा बोलता था और कुछ कहानियों में इंसानों के साथ भी उसे दिखाया गया है।

पोम्पी की चुनमुन नामक चूहे से गहरी दोस्ती थी। पोम्पी की पत्नी को थोड़ी गुस्सैल दिखाया गया है और उसका नाम रखा था - बिलौटी.

सामान्यतः उसकी कहानियाँ छोटी छोटी होती थी और पड़ोस या जंगल के अन्य जानवरों के साथ बहुत ही मजेदार और सरल होती थी।

स्वाभाव से पोम्पी खाने का बहुत शौक़ीन था, पर साथ ही बहुत परोपकारी और बहादुर भी.

पोम्पी की चित्रकथा में कार्टूनिस्ट का नाम दिया गया है - कनैडी, उनके बारे में ज्यादा कोई जानकारी तो उपलब्ध नहीं है।

 
खैर पोम्पी की ज्यादा कॉमिक्स तो प्रकाशित नहीं हुयी थी, संभवतः केवल एक ही, जो दो अलग अलग नाम से प्रकाशित हुयी थी।

पोम्पी और मछली (यही कॉमिक्स वैसी की वैसी प्रकाशित कर दी गयी थी - 'उड़ता मगरमच्छ' के नाम से. जिसके कवर पेज पर बहुत ही वाहियात चित्रण था - एक भयंकार उड़ते ड्रेगन का जिससे एक योद्धा एक सुन्दर राजकुमारी की रक्षा कर रहा था). चित्र और कहानी में कोई सम्बन्ध ही नहीं था) - जल्द ही यह कवर भी पोस्ट कर दूंगा.

फिलहाल इतना ही, अगर किसी के पास कोई जानकारी हो इस चरित्र के बारे में तो यहाँ जोड़ने के लिए जरूर बताएं.

श्रेणी:भारतीय कार्टून्
छुटकी

नूतन कॉमिक्स में हंसी और ठहाकों से भरे अनेक चरित्र हुए हैं, जिनमे **छुटकी** का नाम सबसे ऊपर आता है। कार्टूनिस्ट प्राण की प्यारी और चुलबुली सी पिंकी की तरह छुटकी अपनी छोटी छोटी पर मजेदार कहानियों से भारतीय कॉमिक्स की दुनिया में एक पहचान बनाने में कामयाब हुयी थी।

छुटकी का चरित्र एक छोटी सी नटखट लड़की का है, जिसे हमेशा ही पीले बड़े बड़े बिंदूओं वाली लाल रंग की फ्राक पहने चित्रित किया गया है। भारतीय चरित्र के हिसाब से काफी अजीब तरीके से उसे ब्लोंड (पीले बालों वाली) बनाया गया है। खैर जो भी हो, चरित्र और उसकी कहानियाँ हैं बहुत मजेदार.

छुटकी का चरित्र डिजाइन किया था पम्मी ग्रुप ने, जिनका नाम ज्यादातर पम्मी भाई के रूप में दिया गया है, बाद में धम्मी ग्रुप ने भी साथ में उन्हें ज्वाइन किया था। जहाँ तक रही बात कहानियों की तो उन्हें लिखा था प्रेमनाथ शर्मा जी ने. छुटकी की कॉमिक्स में कई छोटी-बड़ी कहानियाँ हुआ करती थी - जिनका कोई निश्चित विस्तार नहीं होता था।

छुटकी की पहली प्रकाशित कॉमिक्स का नाम था - छुटकी

ज्ञात प्रकाशित कॉमिक्सों की सूची -

 छुटकी
 छुटकी और गर्मी की छुट्टियां
 छुटकी का हंगामा
 छुटकी का अपहरण  
 चैम्पियन छुटकी
 होशियार छुटकी
 छुटकी और नया वर्ष (जन.१९८६)
 छुटकी और गोल गप्पे
 छुटकी और तोहफा
 छुटकी और क्रिकेट मैच 
 छुटकी और हंगामा पहलवान 
 छुटकी और शहद
 छुटकी और सपना
 छुटकी और चोर की दाढ़ी 
 छुटकी और कसरती मामा
 चित्रकार छुटकी 
 छुटकी और सोने की चैन
 छुटकी और शेर का शिकार
 छुटकी और हाथीराम
 छुटकी और फूलझड़ी आंटी 
 छुटकी और बिलौटा

श्रेणी:बाल काॅमिक्स पत्रिका
दण्डशास्त्र

**दण्डशास्त्र** (Penology) अपराधशास्त्र का एक प्रभाग है जो अपराध के लिये दण्ड तथा जेलों के प्रबन्धन से संबन्धित है।
किसी ब्यक्ति को उसके अपराध या किसी कथित कार्य के लिए दण्डित ठहराना या अपराधी घोषित करना

## इन्हें भी देखें
* अपराध शास्त्र

* विधिशास्त्र

* विधिविज्ञान

* दण्डदायित्व

## बाहरी कड़ियाँ
* अपराधशास्त्र एवं दंडशास्त्र तथा सामाजिक विघटन (गूगल पुस्तक ; लेखक - रामनाथ शर्मा, राजेन्द्र कुमार शर्मा)
* The Florida State University College of Criminology and Criminal Justice
* CrimLinks UK based site

श्रेणी:विधि
*
दण्डी (दण्डधारी संयासी)

संस्कृत के महान रचनाकार **[[दण्डी]]** के लिये उस पृष्ठ पर जाँय।

----

**दंडी** - दंड धारण करनेवाले सन्यासी का रूढ़ार्थ।

मनुस्मृति (षष्ठ, 58) जैसे धर्मशस्त्र ग्रंथों में दंडियों के लक्षण तथा उनकी तपश्चर्या के नियम दिए गए हैं। यों तो अपनी अंतिम अवस्थाओं में वर्णाश्रम धर्मानुसार सभी द्विजों को तीन आश्रमों (ब्रह्मचर्य, गार्हस्थ्य और वानप्रस्थ) में रह चुकने के बाद संन्यस्त होने का विधान और अधिकार था, किंतु दंडी संन्यासी केवल ब्राह्मण ही हो सकता था। उसे भी माता पिता और पत्नी के न रहने पर ही दंडी होने की अनुमति थी। वास्तविक संन्यास संसार के सभी बंधनों और संबंधों को तोड़ देने से ही संभव था और दंडी संन्यासी उसका प्रतीक होता था। संन्यास का लक्ष्य था मोक्ष औ
र आध्यात्मिक मोक्ष की प्राप्ति के लिये सांसारिक मोक्ष अत्यावश्यक था। यही कारण था कि दंडी के लिये अत्यंत कठोर लक्षण निश्चित किए गए और कठिन तापस जीवन ही उसका मार्ग माना गया, यथा -- निरामिष भोजन, निरपेक्षता, अक्रोध, अध्यात्मरति, आत्मापरकता, गृहत्याग, सिद्धार्थत्व, असहायत्व, अनग्नित्व, परिब्राजकत्व, मुनिभावत्व, मृत्यु से भयहीनता, दु:ख सुख में समान भाव, बस्तियों में केवल भिक्षा के लिये जाना, सांसारिक मामलों से दूर रहना इत्यादि। उसके दैनिक जीवन के भी क्रम होते थे। महाभारत (तेरहवाँ 14-374) के अनुसार दंडी के ऊपरी लक्षण थे -- दंड धारण करना, सिर के बालों को घुटाए रहना (मुंडी), कुशासन का प्रयोग, चीरवसन और मेखलाधारण। इस प्रकार नियमों को पालन करते हुए 12 वर्ष बीत जाने पर दंडी अपना दंड फेंककर परमहंस हो जाता था। चूँकि दंडी संन्यासी ब्राह्मणवर्ण से आते थे, वे प्राय: योग्य विद्वान्‌ होते थे और यदा कदा लोग उनसे पढ़ने भी जाया करते थे। कालांतर में दंडी संन्यासियों का एक संप्रदाय ही हो गया जो प्राय: भगवान आदि शंकराचार्य द्वारा लिखित "मठाम्नाय महानुशाषनम्" अनुसार पद प्रतिष्ठित अधिकृत शंकराचार्यों  द्वारा निर्देशित होने लगा। अद्वैत सिद्धान्त से निर्गुण निराकार ब्रह्म की उपासना प्रतिपादित हुयी । भारत के पवित्र माने जानेवाले तीर्थों और नगरों, जैसे द्वारिकापुरी जगन्नाथ पुरी और काशी इत्यादि में आज भी अनेक दंडी आरमों, मुमुक्षु भवनों में अथवा पाठशालाओं और घाटों पर देखे जा सकते हैं।

श्रेणी:हिन्दू धर्म
ससुराल गेंदा फुल

***ससुराल गेंदा फूल*** एक टेलीविजन धारावाहिक है जिसका प्रसारण १ मार्च २०१० को स्टार प्लस पर शुरू हुआ था। यह घरेलु धारावाही, हास्य रोमांस और ड्रामा की श्रेणी का धारावाहिक है। *ससुराल गेंदा फूल* पुरानी दिल्ली में रचा गया है। यह लोकप्रिय बंगाली कार्यक्रम *ओगो बोधु शुन्दोरी* की पुनार्निर्मिति है जो स्टार जलशा पर प्रसारित होता है।बाद में इसका दूसरा सीजन * [[ससुराल गेंदा फूल 2]]* स्टार भारत पर शुरू हुआ और काम टीआरपी के कारण बंद हुआ।

इस कार्यक्रम का शीर्षक फ़िल्म *[[दिल्ली ६|दिल्ली 6]]* के गीत "गेंदा फूल" से प्रेरित है जो इस धारावाहिक का शुरूआती गीत भी है। इसके अबतक ५०० से अधिक प्रकरण बनाए जा चुके है।

## पात्र
* रागिनी खन्ना - सुहाना ईशान कश्यप
* जय सोनी - ईशान कश्यप
* महेश ठाकुर - कमाल किशोर बाजपाई
* तपेश्वरी शर्मा - संजना बाजपाई
* रिद्धिमा तिवारी / पूजा कंवल महतानी - दीशा 
* सुलभा आर्या - शांती मासी
* सुप्रिया पिलगांवकर - शैलजा कश्यप
* सूरज थापर - अलोक कश्यप
* श्रुती उल्फत - रानो कश्यप
* सुधीर पांडे - अम्बरनाथ कश्यप
* अनीता कँवल - गायत्री कश्यप
* सदिय सिद्दकी - राधा
* अक्षय सेठी - दीपक
* जीतें लालवानी - इन्दर कश्यप
* भैरवी रायचूर - रजनी इन्दर कश्यप
* श्याम मशलकर - इलेश भरद्वाज

## बाहरी कड़ियाँ
* अधिकृत वेबसाइट

श्रेणी:भारतीय टेलीविजन धारावाहिक
श्रेणी:स्टार प्लस के धारावाहिक
श्रेणी:भारतीय स्टार टीवी कार्यक्रम
लोएस पठार

[thumb|230px|[शन्शी प्रान्त में लोएस पठार का एक नज़ारा]]
**लोएस पठार** (Loess Plateau, लोएस प्लैटो) या **हुआंगतु पठार** (黃土高原, हुआंगतु गाओयेन) चीन की पीली नदी के ऊपरी और मध्य भागों में ६,४०,००० किमी२ पर विस्तृत एक पठार है। 'लोएस' एक प्रकार की बारीक़ रेतीली मिटटी को कहते हैं जिसे आँधियों ने युगों के काल में इस पठार पर बिछा दिया है और इसी मिटटी से पठार का नाम आया है। इस प्रकार की मिटटी को हवा और पानी आराम से खींचकर फैला देते हैं। लोएस पठार और इसकी यह धूली मिटटी शन्शी (Shanxi) और शान्शी (Shaanxi) प्रान्तों के पूरे भोभाग पर और गांसू, निंगशिया और भीतरी मंगोलिया के कुछ भागों पर विस्तृत है। इस पठार की लोएस मिटटी बहुत उपजाऊ है और इसपर हज़ारों सालों से कृषि चलती आ रही है, लेकिन इस मिटटी की आसानी से हिल जाने की प्रकृति के कारण यहाँ आंधी और पानी से अकसर खेतों की ज़मीन खाई जाती है, जिस से किसानों को परेशानी रहती है।

## इन्हें भी देखें
* पठार
* चीन

## सन्दर्भ


श्रेणी:विश्व के प्रमुख पठार
श्रेणी:चीन के पठार
श्रेणी:चीन का भूगोल
चिंगदाओ

thumb|230px|चिंगदाओ के नज़ारे
**चिंगदाओ** (चीनी: 青岛, अंग्रेज़ी: Qingdao या Tsingtao) जनवादी गणराज्य चीन के पूर्वी भाग में स्थित शानदोंग प्रांत का सबसे बड़ा नगर है। २०१० की जनगणना में इसकी आबादी ८७.१५ लाख थी जिसमें से ४३.४६ लाख शहरी नागरिक और बाक़ी ग्रामीण क्षेत्रों के निवासी थे। 'चिंगदाओ' का मतलब 'हरा द्वीप' होता है। चीन की प्रशासन प्रणाली में इस शहर को "उप-प्रांतीय नगर' का दर्जा हासिल है। यह पीले सागर के छोर पर शानदोंग प्रायद्वीप पर स्थित एक महत्वपूर्ण बंदरगाह, नौसैनिक छावनी और औद्योगिक शहर है। विश्व का सबसे लम्बा समुद्री पुल, ४२.५ किमी लम्बा चिंगदाओ-हाइवान सेतु, यहीं स्थित है। इसकी तुलना में मुम्बई में स्थित बान्द्रा-वर्ली समुद्रसेतु मात्र ५.५ किमी लम्बा है। चिंगदाओ शहर से इसी 'चिंगदाओ' (Tsingtao) नाम का एक प्रसिद्ध बीयर दुनिया-भर में निर्यात होता है।

## इन्हें भी देखें
* शानदोंग प्रांत

## सन्दर्भ


श्रेणी:शानदोंग के शहर
श्रेणी:शानदोंग
श्रेणी:चीन के शहर
श्रेणी:चीनी जनवादी गणराज्य के नगर
जीनान

thumb|230px|जीनान के नज़ारे
**जीनान** (चीनी: 济南, अंग्रेज़ी: Jinan) जनवादी गणराज्य चीन के पूर्वी भाग में स्थित शानदोंग प्रांत की राजधानी है। इस क्षेत्र की चीनी सभ्यता के शुरुआत से ही एक अहम भूमिका रही है और अब जीनान एक बड़ा प्रशासनिक, आर्थिक और यातायात केंद्र है। २०१० की जनगणना में इसकी आबादी ६८,१४,००० थी जिसमें से ३२,४५,००० शहरी नागरिक और बाक़ी ग्रामीण क्षेत्रों के निवासी थे। चीन की प्रशासन प्रणाली में इस शहर को "उप-प्रांतीय नगर' का दर्जा हासिल है।

## नाम
'जीनान' का नाम ऐतिहासिक जी नदी से आया था। यह शहर के उत्तर में बहा करती थी और 'जीनान' का मतलब 'जी से दक्षिण' है। १९वीं सदी के बीच में पीली नदी के रुख़ बदलने से जी नदी ग़ायब हो गई। इस नगर को 'चश्मों का शहर' भी कहा जाता है क्योंकि शहर के बीच में और इर्द-गिर्द के इलाक़ों में बहुत से पानी के चश्मे हैं।

## इन्हें भी देखें
* शानदोंग प्रांत

## सन्दर्भ


श्रेणी:शानदोंग
श्रेणी:शानदोंग के शहर
श्रेणी:चीन के शहर
श्रेणी:चीनी जनवादी गणराज्य के नगर
चूफ़ू

thumb|230px|चूफ़ू शहर का दक्षिणी द्वार
**चूफ़ू** (चीनी: 曲阜, अंग्रेज़ी: Qufu) जनवादी गणराज्य चीन के पूर्वी भाग में स्थित शानदोंग प्रांत का एक शहर है। यह प्रान्त की राजधानी जीनान से १३० किमी दक्षिण में स्थित है। चीन की प्रशासन प्रणाली में इसे 'ज़िले स्तर का नगर' होने का दर्जा हासिल है। २०१० की जनगणना में इसकी आबादी ६,५०,००० थी जिसमें से ६०,००० शहरी नागरिक और बाक़ी ग्रामीण क्षेत्रों के निवासी थे। चूफ़ू प्रसिद्ध चीनी महात्मा कनफ़्यूशियस का जन्मस्थान होने के लिए मशहूर है। नगर में बहुत से मंदिर, महल और समाधी-स्थल हैं। चीनी इतिहास के बसंत और शरद काल नामक दौर में यह लू राज्य (鲁国, State of Lu) की राजधानी हुआ करता था।

## इन्हें भी देखें
* कनफ़्यूशियस
* शानदोंग प्रांत

## सन्दर्भ


श्रेणी:शानदोंग
श्रेणी:शानदोंग के शहर
श्रेणी:चीन के शहर
श्रेणी:चीनी जनवादी गणराज्य के नगर
ताईआन

[thumb|230px|ताईआन शहर से [ताई पर्वत का नज़ारा]]
**ताईआन** (चीनी: 泰安, अंग्रेज़ी: Tai'an) जनवादी गणराज्य चीन के पूर्वी भाग में स्थित शानदोंग प्रांत का एक शहर है। यह प्रान्त की राजधानी जीनान से दक्षिण में स्थित है और प्रसिद्ध ताई पर्वत के इर्द-गिर्द बसा हुआ है। इसके पश्चिम में पीली नदी आती है जिसके पार हेनान प्रान्त है। २०१० की जनगणना में इसकी आबादी ५४,९४,२०० थी जिसमें से १५,९४,८७७ शहरी नागरिक और बाक़ी ग्रामीण क्षेत्रों के निवासी थे।

## इन्हें भी देखें
* ताई पर्वत
* शानदोंग प्रांत

## सन्दर्भ


श्रेणी:शानदोंग
श्रेणी:शानदोंग के शहर
श्रेणी:चीन के शहर
श्रेणी:चीनी जनवादी गणराज्य के नगर
ताई पर्वत

thumb|230px|ताई पर्वत की एक ढलान पर एक मंदिर का दृश्य
**ताई पर्वत** (चीनी: 泰山, ताई शान; अंग्रेजी: Mount Tai) चीन के पूर्वी शानदोंग प्रान्त में ताईआन शहर के उत्तर में स्थित एक ऐतिहासिक और सांस्कृतिक महत्व वाला पहाड़ है। यह चीन के 'पांच सबसे पवित्र पर्वतों' में से एक है और ताओ धर्म में इसकी बहुत अहमियत है। कम-से-कम पिछले ३,००० वर्षों से इस पहाड़ पर पूजा की जा रही और और आज भी इसकी बहुत मान्यता है। इसकी ऊँचाई १,५३२ मीटर (५,०२९ फ़ुट) है।

## नाम का अर्थ
'ताई' (泰) शब्द का मतलब चीनी भाषा में 'शांत' या 'शान्ति' होता है। इसके इर्द-गिर्द बसे 'ताईआन' शहर का नाम इसके नाम 'ताई' (泰) और 'आन' (安) शब्द को जोड़कर बना है। 'आन' का भी अर्थ 'शान्ति' या 'स्थिरता' ही निकलता है, जिसके आधार में एक कहावत है कि 'अगर ताई पर्वत शांत है, तो पूरा देश भी शांत है'।

## इन्हें भी देखें
* ताईआन
* ताओ धर्म
* शानदोंग प्रान्त

## सन्दर्भ


श्रेणी:चीन के धार्मिक स्थल
श्रेणी:शानदोंग
श्रेणी:चीन के पर्वत
श्रेणी:ताओ धर्म
श्रेणी:धार्मिक पर्वत स्थल
फ़अ

thumb|230px|मुर्ग़ी का फ़अ शोरबा

**** (वियतनामी: phở) वियतनाम के खाने में एक पतला शोरबा होता है जिसमें नूडल डलें हों। यह नूडल अक्सर चावल के बने होते हैं और उनके साथ शोरबे में एशियाई तुलसी, पोदीना, नीम्बू और मूंग के अंकुर डाले जाते हैं। इसमें अक्सर कोई-न-कोई मांस भी डला होता है हालांकि सोयाबीन से बना टोफ़ू भी डाला जाता है। इस पकवान का वियतनाम की राजधानी हानोई से ख़ास सम्बन्ध है जहाँ दुनिया का सबसे पहला फ़अ परोसने वाला रेस्तरां १९२० के दशक में खुला था।

## इन्हें भी देखें
* नूडल
* वियतनाम

## सन्दर्भ


श्रेणी:वियतनाम
श्रेणी:वियतनाम का खानपान
श्रेणी:एशिया का खानपान
देऊल

***देऊल*** () २०११ में बनी भारतीय मराठी फ़िल्म है जिसका निर्देशन उमेश विनायक कुलकर्णी व निर्माण अभिजीत घोलप ने किया है। फ़िल्म में नाना पाटेकर, दिलीप प्रभावलकर, गिरीश कुलकर्णी, सोनाली कुलकर्णी व किशोर कदम प्रमुख भूमिकाओं में है। *देऊल* को सर्वश्रेष्ठ फीचर फ़िल्म, सर्वश्रेष्ठ अभिनेता (गिरीश कुलकर्णी) व सर्वश्रेष्ठ डायलोग (गिरीश कुलकर्णी) का ५९व राष्ट्रीय फ़िल्म पुरस्कार प्राप्त हुआ है।

यह फ़िल्म नसीरुद्दीन शाह का मराठी फ़िल्म जगत में पदार्पण है।

## पात्र
* नाना पाटेकर - भाऊ गलंडे
* दिलीप प्रभावलकर - अप्पा कुलकर्णी
* मोहन अगाशे - आमदार साहेब
* गिरीश कुलकर्णी - केश्या
* सोनाली कुलकर्णी - वहिनी साहेब
* श्रीकांत यादव - अन्ना गलंडे
* सुहास शिर्श्यत - पोएत्या
* किशोर कदम - महासंग्राम
* नसीरुद्दीन शाह - डाकू
* उषा नाडकर्णी
* अतिशा नाइक
* ज्योती सुभाष
* शशांक शेंडे - सरदार/नाइंटी

## बाहरी कड़ियाँ

श्रेणी:भारतीय फ़िल्में
माँडना चित्रण

thumb|एक माँडणा चित्र
**मांडणा**, राजस्थान, हरियाणा, ब्रज, मालवा, निमाड़ आदि क्षेत्रों की एक प्राचीन भूमि-भीत अलंकरण की समृद्ध लोककला चित्रकला विधा है। 
'मांडणे' का अर्थ है मांडना, यानी चित्र बनाना। इसका एक अन्‍य तात्पर्य है, घर-पूरा भरना। घर पूरा भरने का अर्थ है, घर में अन्न, धन, धान्य, वैभव, सुख, शांति, ऐश्वर्यादि किसी भी वस्तु की कमी न हो। घर में कोई शुभावसर आए, माङ्गलिक कार्य हो, व्रत-त्योहार हो तब मांडणे मांडे जाते है। परन्तु केवल ये मांडणे विशेष पर्वादि पर्यन्त सीमित नहीं, इन्हें गृह, द्वार, भीत, चौखट, आदि सज्जा हेतु मांडणे मांडे जाते हैं। एक किवदन्ती के अनुसार, जब लक्ष्मण कुटिया से श्री राम की आवाज के पीछे जाने लगे, तब सीता माता की रक्षा हेतु लक्ष्मण रेखा खींची। यहीं से मांडणे का प्रारम्भ हुआ। राजस्‍थान के ग्रामीण क्षेत्रों में कच्‍चे घरों के आंगन में गोबर से लीपकर खड़ी से मांडणे बनाने की प्रथा बहुत पुरानी है।  

माँगलिक भिति चित्रकारी माँडना को घर-बार की रक्षा करने, अपने घर में देवी - देवताओं का स्वागत करने तथा त्यौहारों के अवसर पर उसे मनाने के उद्देश्य से बनाया जाता है। राजस्थान के सवाई माधोपुर क्षेत्र में गाँव की महिलाओं में बिलकुल सही अनुपात एवं शुद्धता से डिजाइन बनाने की स्वाभाविक क्षमता हैं। मीणा जनजाति की महिलाएँ इसमें विशेष रूप से दक्ष हैं।

मांडणा चित्रण बनाने क लिए राजस्थानी महिलाएं फर्श पर कुछ बिन्दुओं के निशान बनाती हैं जिन्हें तपकिस कहा जाता है। फिर इन तपकिस को रेखाओं से जोड़ कर एक रेखाचित्र बनाया जाता है। इस प्रकार प्रत्येक मांडणा चित्रकारी के साथ एक रेखाचित्र सम्बद्ध है जो उसके चित्रण में अत्यंत सहायक होता है।

मांडणें गेरू (लाल मिट्टी), चूना अथवा खड़िया (सफेद/धौळी मिट्टी) से बनते है, यही इसके मुख्य घटक है। ब्रश बनाने हेतु कई विधियाँ हैं। नीम, बबूल, आम की दातुन को तोड़ उसके सिरे को पत्थर से कुचलते है, इससे उसका सिरा ब्रश जैसा काम देती है। दूसरी विधि में, सींक, छोटी लकड़ी के सिरे पर थोड़ी सी लोगड़/कपास अर्थात रुई लपेटी जाती है, फिर उसे धागे से बांध दिया जाता है कही खुल न जाए। तीसरी विधि में, कपड़े के टुकड़े के को गेरू या ख‍ड़ी में भीगा कर सीधे बनाया जाता है। यह थोड़ा कठिन है, इसमें टिसू पेपर भी ले सकते है।

## विशेषताएँ
मांडनों में प्रायः गणितीय ज्यामिति कलाकृतियों से बनाया जाता है। गोल, षट्कोण, अष्टकोण, बेलनाकार, त्रिभुज, आयात, समानतर, असमान्तर आदि आकारों द्वारा बना उनमें भर्ती भरी जाती है। मांडणा घर में शुभता, ऐश्वर्य, हर्ष, पुण्य, लाभ, समृद्धि का प्रतीक माना गया। इसे बनाने से माँ लक्ष्मी का वास घर में सदैव बना रहता है।
मांडणा कला पूर्णतया प्राकृतिक है। सभी रंगों को प्रकृति से प्राप्त किया जाता है। मांडणे, रंगोली से कहीं अधिक लंबे चलते हैं, इनपर आसानी से झाड़ू लगाई जा सकती है। ये मांडणे पर जल्दी सुख जाते है, जिससे बिगड़ने का भय समाप्त हो जाता है, और अधिक समय तक टिका रहता है। मांडणे शुभ कार्यों के साथ साथ, देव-पितृ कार्यों, तंत्र-मंत्र क्रियाओं, व्रत-बडुलों आदि पर भी बनाए जाते हैं।

## सन्दर्भ

श्रेणी:चित्रकला
शेखावाटी चित्रकारी

अंगूठाकार|एम्बर किले
 Glories by Kiitsu Suzuki, early 19ty century.jpg|अंगूठाकार|भारतिय चित्रकारी]]
**शेखावाटी चित्रकारी ** दिवारो को सजाने के लिये की जाती है। यह राजस्थान के शेखावाटी क्षेत्र में उत्पन्न हुई थी। इस क्षेत्र पर आजादी से पहले शेखावत क्षत्रियों का शासन होने के कारण इस क्षेत्र का नाम शेखावाटी प्रचलन में आया। शेखावाटी की हवेलिया अपनी दीवार के चित्रों के लिए दुनिया भर में जानी जाती है। इन भित्तिचित्रों के विषय देवता, राजा, फूल और दैनिक जीवन से दृश्यों को दर्शाता हैं। शेखावाटी चित्र गोरों को भी दर्शाते हैं। के रूप में पगड़ी के एक समुद्र में अपने विपरीत दिशा में पैदल सेना के दृश्यों में, टोपी से पहचाना जा सकता है। इसके बजाय इसे बारीकी से इतालवी फ्रेस्को 14 वीं सदी के आसपास विकसित तकनीक जैसा दिखता है।

## इतिहास

शुरू में केवल प्राकृतिक रंगद्रव्य रंग का प्रयोग किया गया जैसे काजल (लैंप काला) काले रंग के लिए, सफेदा (चूने) सफेद रंग के लिए, गेरू (लाल पत्थर) लाल के लिए, नील (इंडिगो) नीले के लिए, केसर नारंगी के लिए और पेवरी (पीली मिट्टी) पीला के लिए इस्तेमाल किया गया। शेखावाटी में, फ्रेस्को चित्रकारों चितारा बुलाया जाता था जो कि कुम्हार जाति के थे। वे भी राजमिस्त्री कहा जाता था, क्योंकि वे दोनों चित्रकला के कार्यों को अच्छी तरह से इमारतों के निर्माण के रूप में प्रदिर्शित किया करते थे। हवेलियों की दीवारों पर बने चित्रण के लिए दुनिया भर में जाना जाता है। इन भित्तिचित्रों के विषयों दैनिक जीवन से देवताओं, राजाओं, फूल और दृश्यों को दर्शाती हैं। चितेरा कहलाने वाले चित्रकारो को इस में उत्कृष्टता हासिल थी। नर्हद (१,५०८ ई. में निर्मित) और झुनझुनु (हंसा 1680-82 राम द्वारा निर्मित) पर छतरियों चित्रकला के इस फार्म के ठीक नमूने हैं।

## सन्दर्भ

श्रेणी:भारतीय चित्रकला
श्रेणी:राजस्थान की कलाएँ
मीका सिंह

**अमरीक सिंह** (जन्म:10 जून 1977) यागान जिन्हें इनके अन्य नाम **मिका** से अधिक जाना जाता है, एक भारतीय पॉप गायक व रैपर है व इन्होने कई बंगाली फ़िल्मों में भी अपनी आवाज़ दी है। वे एक बेहद लोकप्रिय पंजाबी गायक है। उन्होंने कई बॉलीवुड फ़िल्मों में गाने गाए है जिनमे *सिंह इज़ किंग* और *जब वि मेट* शामिल है।

## प्रारंभिक जीवन
सिंह का जन्म 10 जून 1977 को पश्चिम बंगाल के दुर्गापुर में अमरीक सिंह के रूप में हुआ था। वह आठ, दो बेटियों और छह बेटों में सबसे छोटे हैं। सिंह और उनके बड़े भाई दलेर मेहंदी अपने पिता अजमेर सिंह से प्रेरित थे, जो एक प्रशिक्षित शास्त्रीय संगीतकार थे, जो बचपन से ही पटना साहिब गुरुद्वारे में कीर्तन गाते थे।

## विवाद
2006 में, राखी सावंत ने मीका के खिलाफ मामला दर्ज कराया, जिसमें आरोप लगाया गया कि उन्होंने उसकी इच्छा के विरुद्ध उसे चूमा।

पीटीआई के मुताबिक, 2011 में गायक मीका कथित तौर पर हिट एंड रन मामले में शामिल थे। आरोप था कि मुंबई में सुबह-सुबह मीका की हमर एक ऑटो रिक्शा से टकरा गई। हालांकि, मीका ने घटना के वक्त ड्राइवर होने से इनकार किया है. दो पुलिस अधिकारियों और ऑटो रिक्शा चालक ने दावा किया कि उन्होंने गायक को कार चलाते हुए देखा था।

2013 में, संपत्ति पर पर्यावरण कानूनों के कथित उल्लंघन के बाद मीका सिंह के गुड़गांव स्थित फार्महाउस को कथित तौर पर सील कर दिया गया था।

2015 में, सिंह ने कथित तौर पर नई दिल्ली में दिल्ली ऑप्थल्मोलॉजिकल सोसायटी द्वारा आयोजित एक कार्यक्रम में एक डॉक्टर को थप्पड़ मार दिया था। इस विवाद के कारण उपस्थित डॉक्टरों की ओर से नकारात्मक प्रतिक्रिया हुई और इसके परिणामस्वरूप कथित तौर पर डॉक्टर के कान का पर्दा फट गया।

2018 में, सिंह को ब्राजील की एक किशोर मॉडल द्वारा उनके खिलाफ यौन उत्पीड़न का आरोप लगाते हुए दायर किए गए मामले के बाद संयुक्त अरब अमीरात में हिरासत में लिया गया था। इसके बाद, उन्हें जेल में डाल दिया गया और बाद में भारतीय दूतावास के हस्तक्षेप से रिहा कर दिया गया।

14 अगस्त 2019 को, ऑल इंडिया सिने वर्कर्स एसोसिएशन ने पाकिस्तान के कराची में एक कार्यक्रम में प्रदर्शन के कारण गायक मीका सिंह पर भारतीय फिल्म उद्योग से प्रतिबंध लगा दिया था। पूर्व पाकिस्तानी राष्ट्रपति परवेज़ मुशर्रफ के एक करीबी रिश्तेदार द्वारा आयोजित कार्यक्रम ने फिल्म निकाय को गायक पर बिना शर्त प्रतिबंध लगाने के लिए प्रेरित किया और मनोरंजन कंपनियों के साथ सभी फिल्मों और संगीत अनुबंधों से उनका बहिष्कार किया था। एसोसिएशन ने इस मामले में सूचना एवं प्रसारण मंत्रालय से हस्तक्षेप की भी मांग की थी।

## सन्दर्भ

श्रेणी:गायक
श्रेणी:भारतीय पुरुष आवाज अभिनेताओं
श्रेणी:1977 में जन्मे लोग
श्रेणी:भारतीय फिल्म पार्श्वगायक
श्रेणी:जीवित लोग
श्रेणी:पटना के लोग
श्रेणी:पश्चिम बंगाल के लोग
समवाय सम्बन्ध

वैशेषिक दर्शन में स्वीकृत सात पदार्थों में छठा पदार्थ **'समवाय संबंध**' है। 

संबंध नित्य और अनित्य होते हैं। संयोग अनित्य संबंध है जैसे कलम का कागज से। पर कलम का कलम के रंग से नित्य संबंध है। अत: ऐसे संबंध को जिसके बिना वस्तु की सत्ता ही न रहे समवाय संबंध कहते हैं। द्रव्य का गुण से, द्रव्य का क्रिया से, अवयव का अवयवी से, जाति का व्यक्ति से तथा नित्य द्रव्य का विशेष से समवाय संबंध होता है। गुण, क्रिया आदि से विशिष्ट वस्तु का ज्ञान विशेषण और विशेष्य के संबंध के ज्ञान से होता है, अत: गुण, क्रिया आदि का गुणी, क्रियावान्‌ आदि से कोई संबंध अवश्य होगा। यह संबंध संयोग से भिन्न है अत: इसको अलग पदार्थ माना गया।

सगुण वस्तु गुण और द्रव्य का, अवयवों का समूह मात्र नहीं है। यह उनके समूह से विशिष्ट है। यह वैशिष्ट्य समवाय संबंध के कारण है। बौद्ध तथा मीमांसा दर्शनों में अवयवी को अवयवों का समूह मात्र माना गया है, अत: समवाय का खंडन किया गया है। न्याय दर्शन ने समवाय को तार्किक दृष्टि से पुष्ट किया।

## इन्हें भी देखें
* समवाय (कम्पनी) 

श्रेणी:भारतीय दर्शन
अयनार

thumb|टेराकोटा (पक्की मिट्टी) से बनाई गई अयनार की मंदिर प्रतिमा
अयनार एक तमिल देवता हैं जिन्हें तमिल नाडु एवं श्री लंका के तमिल गाँवों में पूजा जाता है। ऐसा माना जाता है कि गाँव का पुरुष संरक्षक देवता अयनार भुतहे घोड़े पर सवार होकर बुरी आत्माओं को डरा कर भगाते हैं।
## व्युत्पत्ति एवं अन्य नाम

## मूल एवं विकसन

श्रेणी:हिन्दू देवी-देवता
हेल्गोलैंड

**[[हेल्गोलैंड]]** (जर्मन: Helgoland), उत्तरी सागर में स्थित एक छोटा सा जर्मन द्वीपसमूह है। दो द्वीपों का यह समूह जर्मनी के सागरतट से उत्तर की ओर ४६ किमी की दूरी पर स्थित है। 

पूर्व में डैनिश और ब्रिटिश के कब्जे़ में रहा यह द्वीपसमूह (जनसंख्या: 1127) उत्तरी सागर के दक्षिण पूर्वी कोने में हेल्गोलैंड खलीज (जर्मनी की खाड़ी का एक हिस्सा) में पड़ता है। यह जर्मनी का एकमात्र ऐसा द्वीपसमूह है जो मुख्य भूमि से सन्निकट नहीं है और यहां तक पहुँचने के लिए एल्बे नदी के मुहाने पर स्थित कक्सहैवन से लगभग तीन घंटे का सफर नौका से करना पड़ता है।

## सन्दर्भ
कुब्ज विष्णुवर्धन

**कुब्ज विष्णुवर्धन** बदामी के चालुक्य शासक पुलकेशी द्वितीय के छोटे भाई थे। इनके विरुद्ध पृथ्वीवल्लभ, युवराज, विषमविद्धि आदि थे। सातवीं शताब्दी ई. के पूर्वार्द्ध में पुलकेशी ने उनकी सहायता से पूर्वी तट के देशों को विजित किया और उन्हें विशाखपत्तनम‌ से लेकर नेल्लोर जिले के उत्तरी भाग तक का शासक नियुक्त किया। इस वंश के अभिलेखों के अनुसार उनका शासन संपूर्ण वेंगीमंडल पर था। उनका राजवंश 11वीं शताब्दी तक चलता रहा और वह इतिहास में पूर्वी चालुक्य के नाम से प्रख्यात है। संस्कृत के प्रसिद्ध कवि भारवि उनकी सभा के रत्न कहे जाते हैं।

## बाहरी कड़ियाँ
* Durga Prasad, History of the Andhras up to 1565 A. D., P. G. Publishers, Guntur (1988)
* South Indian Inscriptions
* Nilakanta Sastri, K. A. (1955). A History of South India, OUP, नई दिल्ली (Reprinted 2002).

श्रेणी:चालुक्य राजवंश
श्रेणी:भारतीय राजा